เรื่อง ขอให้เร่งรัดการสร้างศาลาที่พักผู้โดยสารแบบถาวร ทดแทนเต๊นท์ผ้าใบชั่วคราว ถ.ลาดพร้าว ฝั่งขาออก ซอย 7 และซอย 15
.
ตามที่ สำนักการจราจรและขนส่ง กทม. ได้ดำเนินการติดตั้งเต็นท์ผ้าใบ เป็นศาลาที่พักชั่วคราว สำหรับผู้โดยสารรถประจำทาง ซึ่งได้ติดตั้งมานานกว่า 1 ปีแล้ว ตั้งแต่ เดือนกรกฎาคม พ.ศ. 2566 จำนวน 2 แห่ง ดังนี้
1. ปาก ซ.ลาดพร้าว 7 หน้าห้างบิ๊กซี เอ็กซ์ตร้า ลาดพร้าว 2 ถ.ลาดพร้าว ฝั่งขาออก เขตจตุจักร
2. ปาก ซ.ลาดพร้าว 15 หน้าโชว์รูมรถยนต์ โตโยต้า เค มอเตอร์ ถ.ลาดพร้าว ฝั่งขาออก เขตจตุจักร
โดยเต๊นท์ผ้าใบทั้ง 2 แห่ง มีขนาดเล็ก บังแดด บังฝนไม่ค่อยได้ เก้าอี้มีน้อย กลางคืนไม่มีไฟแสงสว่าง ทำให้มืด จึงขอความอนุเคราะห์ให้ สำนักการจราจรและขนส่ง กทม. เร่งรัดดำเนินการสร้างศาลาที่พักผู้โดยสารแบบถาวรหลังใหม่ทดแทนเต๊นท์ผ้าใบชั่วคราว เพื่อความสะดวก ปลอดภัย มีไฟส่องสว่างแก่ประชาชนด้วย